В 1834 година Реджеп паша е наследен от сина си Абдурахман паша, управлявал заедно с баща си в последните му години. Той построява Тетовското кале и присъединява към пашалъка Кичевско, след като брат му Вели бег побеждава Кьор бег и става управител на Кичево. След смъртта на Вели бег в Кичево се установява друг брат на Абдурахман Хавзи, който получава титлата паша за дайствията си в Гръцката война. След това Хавзи паша получава ферман за управление на Скопие, но му се налага да превземе града с обсада от местните бегове.